stanford-oval/wikipedia huggingface dataset:
ลิงซ์ไอบีเรีย
สถานภาพ

จำนวนประชากรในธรรมชาติรวมวัยรุ่น ไม่รวมลูกแมว คาดว่าไม่เกิน 1,200 ตัว เป็นตัวเมียที่อยู่ในวัยเจริญพันธุ์ประมาณ 350 ตัว จากการสำรวจอย่างละเอียดในสเปน พบว่าพื้นที่หากินแยกออกเป็นผืนเล็กผืนน้อยมากมายถึง 48 แห่ง และยังมีอีก 50 แห่งที่อาจมีอยู่แต่ไม่มีการยืนยัน พื้นที่แต่ละแห่งถูกตัดออกจากกันด้วยพื้นที่เกษตรกรรมและหมู่บ้าน
เทียบกับแมวในสกุลลิงซ์ทั้งหมดที่มีอยู่ในโลกแล้ว สถานภาพของลิงซ์ไอบีเรียอยู่ในระดับร้ายแรงที่สุด ปัจจุบันลิงซ์ไอบีเรียหายากมากในคาบสมุทรไอบีเรียพบได้เฉพาะที่ป่าสงวนดอญญานาทางตอนใต้ของสเปนและพื้นที่โดดเดี่ยวบางแห่งในโปรตุเกสเท่านั้น พื้นที่ตอนกลางของประเทศสเปนซึ่งประกอบด้วยเขตหากินสามเขตเป็นพื้นที่เดียวเท่านั้นที่มีศักยภาพในการรักษาเผ่าพันธุ์ลิงซ์ชนิดนี้ได้ ประชากรปัจจุบันคือประมาณ 800 ตัว ส่วนในพื้นที่อื่นคาดว่ามีอยู่ตั้งแต่ 13–63 ตัว จำนวนที่หลงเหลือเพียงน้อยนิดแสดงถึงการถูกคุกคามอย่างร้ายแรง ในจำนวนป่าที่มีพื้นที่น้อยกว่า 1,000 ตารางกิโลเมตรที่เคยมีลิงซ์อาศัยอยู่ก่อนปี 2503 มีถึง 91 เปอร์เซ็นต์ของจำนวนพื้นที่ที่ไม่มีลิงซ์อีกแล้ว
ชื่อลิงซ์ไอบีเรียอยู่ในบัญชีหมายเลข 1 ของไซเตส ไอยูซีเอ็นเคยจัดสถานภาพไว้ในระดับใกล้สูญพันธุ์ในช่วง ค.ศ. 2014 ถึง 2024 ใน ค.ศ. 2024 มีการปรับสถานะเป็นเกือบอยู่ในข่ายใกล้สูญพันธุ์ หลังมีประชากรลิงซ์ที่อายุน้อยและโตเต็มที่เพิ่มขึ้นมากกว่า 2,000 ตัว ลิงซ์ได้รับการคุ้มครองโดยรัฐบาลสเปนและโปรตุเกส
ดูเพิ่ม

บอบแคต
ลิงซ์แคนาดา
Felicola isidoroi
แหล่งข้อมูลอื่น

Large Carnivore Initiative for Europe – Iberian lynx
Programa de Conservación Ex-Situ Official Spanish government page (ในภาษาสเปน)
Species portrait Iberian lynx; IUCN/SSC Cat Specialist Group เก็บถาวร 2018-06-27 ที่ เวย์แบ็กแมชชีน
Images and movies of the Iberian lynx (Lynx pardinus)—ARKive
The natural history of the Iberian lynx
Lynx in vertebradosibericos.org (ในภาษาสเปน)
WWF species profile: Iberian lynx
Lynx pardinus in Naturdata (ในภาษาโปรตุเกส)
| --- | --- |
การแยกแยะหน่วยอนุกรมวิธาน:  Wikidata: Q129727  Wikispecies: Lynx pardinus  ADW: Lynx_pardinus  BOLD: 279136  EoL: 347432  EPPO: LYNXPA  Fauna Europaea: 305369  Fossilworks: 224061  GBIF: 2435261  iNaturalist: 41975  IRMNG: 10229763  ITIS: 621869  IUCN: 12520  MSW: 14000162  NBN: NHMSYS0000376858  NCBI: 191816  Species+: 8879 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  เช็กเกีย 
ลิงซ์ไอบีเรีย
เอ็มเอชทีเอ็มแอล

เอ็มเอชทีเอ็มแอล (อังกฤษ: MHTML: MIME HTML ไมม์เอชทีเอ็มแอล) เป็นมาตรฐานอันหนึ่งซึ่งใช้พื้นฐานมาจาก RFC 2557 ใช้สำหรับการฝังทรัพยากร เช่นแฟ้มภาพและเสียง ลงไปในเว็บเพจ แล้วใช้การเชื่อมโยงจากภายในด้วยวิธีการเดียวกันกับโค้ดใน HTML ทำให้สามารถเปิดอ่านเนื้อหาในเว็บเพจได้โดยไม่ต้องใช้การเชื่อมโยงภายนอก (ไปยังแฟ้มอื่น) แฟ้มข้อมูลที่ถูกฝังนั้นจะเข้ารหัสและเก็บเป็นแบบไมม์ (MIME) แฟ้มข้อมูลชนิดนี้ที่สร้างโดยไมโครซอฟท์ เวิร์ด อินเทอร์เน็ตเอกซ์พลอเรอร์ หรือโอเปร่า จะมีชนิดแฟ้มเป็น .mht หรือ .mhtml
สิ่งสำคัญของเอ็มเอชทีเอ็มแอลคือเนื้อหาทั้งหมดจะถูกเข้ารหัสให้อยู่ในรูปแบบข้อความของ HTML e-mail โดยใช้ชนิดไมม์ multipart/related ซึ่งเป็นการแบ่งเนื้อหาออกเป็นส่วน ๆ ส่วนแรกจะเป็นแฟ้ม HTML ธรรมดา (มักใช้ quoted-printable เพื่อเข้ารหัส) ส่วนต่อ ๆ ไปจะเป็นข้อมูลของแฟ้มที่ต้องการนำมาฝังบนเพจ (มักเข้ารหัสเป็น base64) และมีการระบุ URL ต้นฉบับเพื่อใช้เชื่อมโยงกับตำแหน่งแฟ้มในเนื้อหา
เว็บเบราว์เซอร์ที่รองรับ

กระบวนการเก็บบันทึกเว็บเพจโดยฝังทรัพยากรลงไปด้วยให้เป็นรูปแบบเอ็มเอชทีเอ็มแอลไม่ได้ถูกตั้งเป็นมาตรฐานให้เว็บเบราว์เซอร์ทั้งหมดมารองรับ ด้วยเหตุผลนี้แฟ้มเอ็มเอชทีเอ็มแอลเดียวกันก็ยังอาจแสดงผลต่างกันบนเว็บเบราว์เซอร์คนละตัว เหมือนกับเว็บเพจทั่วไปที่แสดงผลผิดแปลกออกไปในเว็บเบราว์เซอร์ต่างชนิดกัน
เว็บเบราว์เซอร์ที่รองรับ > อินเทอร์เน็ตเอกซ์พลอเรอร์

รูปแบบ .mht ถูกนำเสนอขึ้นใน พ.ศ. 2542 ในอินเทอร์เน็ตเอกซ์พลอเรอร์ รุ่นที่ 5 ซึ่งช่วยให้ผู้ใช้งานสามารถเก็บบันทึกเว็บเพจและทรัพยากรที่เกี่ยวข้องให้อยู่ในแฟ้มเดียว ดังการเก็บแฟ้มถาวร อย่างไรก็ตาม ลักษณะสำคัญนี้ไม่อาจเก็บบันทึกเว็บเพจที่มีความซับซ้อนมาก ๆ ได้อย่างสมบูรณ์ โดยเฉพาะเพจที่มีการเรียกใช้สคริปต์ ส่วนรูปภาพอื่น ๆ สามารถเก็บบันทึกลงไปได้ทั้งหมด
การเก็บบันทึกสามารถทำได้โดยไปยังหน้าเว็บเพจที่ต้องการ เลือกเมนู "File" และ "Save As" จากนั้นเลือกประเภทของแฟ้มให้เป็น "Web Archive (.mht)" แล้วตั้งชื่อแฟ้มเพื่อทำการบันทึก
เว็บเบราว์เซอร์ที่รองรับ > โอเปร่า

การเก็บบันทึกเว็บเพจพร้อมทรัพยากรให้เป็นแฟ้ม MHTML เริ่มมีการใช้งานได้ในโอเปร่า รุ่นที่ 9 ตั้งแต่รอบการพัฒนารายสัปดาห์ที่ 8265 (ออกเมื่อวันที่ 10 มีนาคม พ.ศ. 2549) การเก็บเว็บเพจที่มีสคริปต์ยังเป็นปัญหาเช่นเดียวกับที่มีในอินเทอร์เน็ตเอกซ์พลอเรอร์
เว็บเบราว์เซอร์ที่รองรับ > ไฟร์ฟอกซ์

มอซิลลา ไฟร์ฟอกซ์ ตั้งแต่รุ่นที่ 2 ไม่ได้รองรับการบันทึกหรือการแสดงผลแฟ้ม MHTML ได้โดยตรง (ระบุไว้ใน ข้อผิดพลาดหมายเลข 18764) แต่ฟังก์ชันนี้สามารถใช้งานได้บนวินโดวส์ที่ติดตั้งส่วนขยาย Mozilla Archive Format แม้ว่าแฟ้ม .mht ที่ส่วนขยายนี้สร้างขึ้นมายังไม่รองรับกับผลิตภัณฑ์อื่นของไมโครซอฟท์ได้อย่างเต็มที่ก็ตาม
เว็บเบราว์เซอร์ที่รองรับ > ซาฟารี

ซาฟารีของแอปเปิลตั้งแต่รุ่นที่ 2 (ออกเมื่อ 29 เมษายน พ.ศ. 2548) รองรับการบันทึกเว็บเพจให้เป็นแบบ MHTML แต่ไม่สามารถเปิดอ่านเพื่อแสดงผลแฟ้มดังกล่าวได้ ดังนั้นการรองรับแฟ้ม MHTML จึงยังคงเป็นข้อด้อยของเบราว์เซอร์นี้
โปรแกรมแก้ไขที่รองรับ

โปรแกรมแก้ไขของไมโครซอฟท์ อาทิ ไมโครซอฟท์ ฟรอนต์เพจ และไมโครซอฟท์ เวิร์ด ไม่สามารถอ่านแฟ้ม MHTML ที่สร้างจากอินเทอร์เน็ตเอกซ์พลอเรอร์ได้อย่างถูกต้องสมบูรณ์ตามการจัดรูปแบบ เนื่องจากโปรแกรมสำหรับแปลงที่พบได้บนเว็บไซต์ของไมโครซอฟท์ใช้ได้กับเวิร์ดรุ่น 2000 เท่านั้น นอกเหนือจากนั้นไมโครซอฟท์ ออฟฟิศจะเก็บบันทึกแฟ้มที่ถูกเชื่อมโยง (เช่นรูปภาพ) โดยใช้ที่อยู่สัมพันธ์ (relative link) ในขณะที่อินเทอร์เน็ตเอกซ์พลอเรอร์เก็บบันทึกที่อยู่สัมบูรณ์ (absolute link)
ใน พ.ศ. 2549 ไมโครซอฟท์ แชร์พอยต์ดีไซเนอร์ รุ่น 2007 เริ่มสามารถอ่านและแก้ไขแฟ้ม MHTML ได้อย่างถูกต้องตรงตามรูปแบบที่กำหนด
ตัวอย่างโค้ด

ต่อไปนี้คือเว็บเพจแบบเอ็มเอชทีเอ็มแอลที่แสดงคำว่า Hello, world! ต่อท้ายด้วยรูปไอคอนเล็กๆ หนึ่งรูป
From: <Saved by Microsoft Internet Explorer 5>
Subject: Testing
Date: Sat, 21 Jul 2007 12:33:33 +0700
MIME-Version: 1.0
Content-Type: multipart/related;
	type="text/html";
	boundary="----=_NextPart_000_0005_01C7CB93.5A3D8240"
X-MimeOLE: Produced By Microsoft MimeOLE V6.00.2900.3028

This is a multi-part message in MIME format.

------=_NextPart_000_0005_01C7CB93.5A3D8240
Content-Type: text/html;
	charset="windows-874"
Content-Transfer-Encoding: quoted-printable
Content-Location: http://127.0.0.1/test.html

<!DOCTYPE HTML PUBLIC "-//W3C//DTD HTML 4.01 Transitional//EN" = 
"http://www.w3c.org/TR/1999/REC-html401-19991224/loose.dtd">
<HTML = 
xmlns=3D"http://www.w3.org/1999/xhtml"><HEAD><TITLE>Testing</TITLE>
<META http-equiv=3DContent-Type content=3D"text/html; = 
charset=3Dwindows-874">
<META content=3D"MSHTML 6.00.2900.3020" name=3DGENERATOR></HEAD>
<BODY>Hello, world! <IMG height=3D16 alt=3D"" = 
src=3D"http://127.0.0.1/folder_red.gif"=20
width = 3D16> </BODY></HTML>

------=_NextPart_000_0005_01C7CB93.5A3D8240
Content-Type: image/gif
Content-Transfer-Encoding: base64
Content-Location: http://127.0.0.1/folder_red.gif

R0lGODlhEAAQAIQAAf////6nm/3+/G1ubPyVkMMsT9XV0/t9icwzV/tsg/yDirMcP93e3LwjSJwD
J6MMMPtkgoKCg8rKzMMsSqwTMo2OjKwTOJwDIrMcOuxTcrwjQvtkiuNMbtM8Xk1OTNxDZiH5BAEA
AAAALAAAAAAQABAABAWAICCOZGmeJqJODCoiQiwUEgoHeCA0Dbb8LQCCQCzKYpRKC6E4FJ7QAu+3
YEycx+xB8KgUEoicGLcJPAYFSLjIJmQCFzSkEFDY73ZOwDFoQDQBB4KDgh97fRANAQmMjYwdhwxU
FBYWD5cXDpoeEQASEQOhoqMDETUADAaqq6wGLSEAOw== 

------=_NextPart_000_0005_01C7CB93.5A3D8240--
แหล่งข้อมูลอื่น

kmhtConvert (utility to convert mht files to war (KDE Web Archive) files.) เก็บถาวร 2007-09-26 ที่ เวย์แบ็กแมชชีน
MHTML standard explained
Firefox extension that supports MHTML archiving and viewing[ลิงก์เสีย]
RFC 2557 (1999) — MIME Encapsulation of Aggregate Documents, such as HTML (MHTML)
RFC 2110 (1997, Obsolete) — MIME E-mail Encapsulation of Aggregate Documents, such as HTML (MHTML)
แนคแซท 2

| แนคแซท 2 |
| --- | --- |
KNACKSAT-2 in clean room

ประเภทภารกิจ: ดาวเทียมสาธิตเทคโนโลยี
ผู้ดำเนินการ: มหาวิทยาลัยเทคโนโลยีพระจอมเกล้าพระนครเหนือ
เว็บไซต์: KNACKSAT 
 

ข้อมูลยานอวกาศ
ชนิดยานอวกาศ: ดาวเทียมขนาดเล็ก
ขนาด: 30 เซนติเมตร x 10 เซนติเมตร x 11.4 เซนติเมตร
 

เริ่มต้นภารกิจ
วันที่ส่งขึ้น: ภายในปี 2567 
 

ลักษณะวงโคจร
ระบบอ้างอิง: วงโคจรสัมพันธ์กับดวงอาทิตย์
ระบบวงโคจร: วงโคจรต่ำของโลก
ระดับความสูง: ~400 กม.
 

อุปกรณ์ส่งสัญญาณ
ย่านความถี่: ยูเอชเอฟ
ความถี่: 435.635 MHz Downlink
 
 
แนคแซท 2 (อังกฤษ: KMUTNB Academic Challenge of Knowledge Satellite 2; KNACKSAT-2) เป็นดาวเทียมขนาดเล็กดวงที่สามของประเทศไทยที่สร้างโดยมหาวิทยาลัยเทคโนโลยีพระจอมเกล้าพระนครเหนือ เป็นดาวเทียมรูปแบบคิวแซทรูปแบบ ride sharing โดยแต่ละ Payload จะร่วมออกค่าใช้จายในการพัฒนาดาวเทียมและการส่งดาวเที่ยมขึ้นวงโคจร
วัตถุประสงค์

เพื่อสนับสนุนหน่วยงานและองค์กรต่าง ๆ ที่ต้องการใช้ประโยชน์จากห้วงอวกาศให้สามารถเข้าถึงอวกาศได้ง่ายขึ้นโดยใช้ทรัพยากรที่มีจำกัดร่วมกันอย่างมีประสิทธิภาพ
เพย์โหลดของดาวเทียม

บริษัท แอดวานซ์ อินโฟร์ เซอร์วิส จำกัด
สถาบันวิจัยดาราศาสตร์แห่งชาติ โครงการ PMU-B
มหาวิทยาลัยพะเยา
มหาวิทยาลัย Universiti Teknologi MARA (UiTM) ประเทศมาเลเซีย
มหาวิทยาลัย University of Perpetual Help System Dalta (UPHSD) ประเทศฟิลิปปินส์
โรงเรียนเตรียมวิศวกรรมศาสตร์ โครงการKNACKSAT 2 TGPS
ศูนย์วิจัยระบบราง มจพ
ดาวเทียม

ดาวเทียมรูปแบบ 3U คิวแซท (3U CubeSat) มีขนาด 30 เซนติเมตร x 10 เซนติเมตร x 10 เซนติเมตร และมีน้ำหนักไม่เกิน 200 กิโลกรัม โดยแผนการปล่อย จะปล่อยจากอุปกรณ์ปล่อยดาวเทียมเข้าสู่วงโคจรประเภท วงโคจรสัมพันธ์กับดวงอาทิตย์จากสถานีอวกาศนานาชาติ ในระดับความสูง 400 กิโลเมตร
แนวร่วมที่สอง

| แนวร่วมที่สอง |
| --- | --- |
Second United Front 國共關係
ปฏิบัติการ: ค.ศ.1937–ค.ศ.1941
แนวคิด: ชาตินิยม
กลุ่ม:  พรรคคอมมิวนิสต์จีน  ก๊กมินตั๋ง
ผู้นำ:  เจียงไคเช็ค  เหมา เจ๋อตง
ปรปักษ์:  ญี่ปุ่น  รัฐบาลแห่งชาติของวาง จิงเว่ย  เหมิ่งเจียง
การสู้รบและสงคราม: สงครามจีน-ญี่ปุ่นครั้งที่สอง
ทหารฝ่ายคอมมิวนิสต์โบกธงของสาธารณรัฐจีน หลังจากรบชนะฝ่ายญี่ปุ่น
แนวร่วมที่สอง (อังกฤษ: Second United Front) เป็นแนวร่วมพันธมิตรระหว่างพรรคก๊กมินตั๋งและพรรคคอมมิวนิสต์จีน ในช่วงสงครามจีน-ญี่ปุ่นครั้งที่สอง ทั้งสองฝ่ายตกลงที่จะพักรบสงครามกลางเมืองจีน ในช่วงปี ค.ศ. 1937 จนถึง ค.ศ. 1946
ในช่วงที่ญี่ปุ่นยึดครองแมนจูเรีย นายพล เจียงไคเช็ค เห็นว่าพรรคคอมมิวนิสต์จะเป็นภัยอันตรายใหญ่หลวงในอนาคต เขาจึงได้ปฏิเสธความร่วมมือกับพรรคคอมมิวนิสต์เพื่อที่จะขับไล่กองทัพญี่ปุ่นออกจากจีน เมื่อวันที่ 12 ธันวาคม ค.ศ. 1936 นายพลของพรรคก๊กมินตั๋งสองนาย คือ จาง เสวียเหลียง และ หยาง หู่เฉิง ได้ลักพาตัวนายเจียงไคเช็คและบีบบังคับให้เขายอมร่วมมือกับพรรคคอมมิวนิสต์ ทั้งสองฝ่ายจึงได้ตกลงที่จะยอมสงบศึกและร่วมมือกันสู้รบกับกองทัพจักรวรรดิญี่ปุ่น
พรรคคอมมิวนิสต์จีนเป็นเพียงผู้ก่อตั้งแนวร่วมแต่เพียงในนาม เพราะกองกำลังคอมมิวนิสต์พบเจอกับกองทัพญี่ปุ่นเพียงน้อยครั้ง แต่ได้แสดงให้เห็นถึงประสิทธิภาพการรบแบบกองโจร การร่วมมือกันอย่างจริงจังระหว่างทั้งพรรคก๊กมินตั๋งกับพรรคคอมมิวนิสต์จีนอยู่ในระดับต่ำสุด แม้กระทั่งยังอยู่ใต้สภาวะพักรบกัน แต่ว่าทั้งสองพรรคก็ยังพยายามแข่งขันกันเพื่อแย่งชิงดินแดนของจีน
สถานการณ์กลายเป็นความตึงเครียดระหว่างพรรคก๊กมินตั๋งและพรรคคอมมิวนิสต์จีนเมื่อเกิดการรบขึ้นระหว่างทั้งกองกำลังทั้งสองระหว่างปี ค.ศ. 1940 และ ค.ศ. 1941 นายพลเจียงไคเช็กต้องการให้กองทัพใหม่ที่สี่ของพรรคคอมมิวนิสต์ถอนตัวออกไปจากมณฑลอานฮุยและมณฑลเจียงซู ภายใต้แรงกดดันอย่างหนัก ผู้บัญชาการกองทัพใหม่ที่สี่ได้ประกาศถอนตัวแต่กลับถูกกองทัพชาตินิยมซุ่มโจมตีและพ่ายแพ้เมื่อถึงเดือนมกราคม 1941 เหตุการณ์ดังกล่าวได้ชื่อว่า กรณีกองทัพใหม่ที่สี่ ทำให้ฐานกำลังของพรรคคอมมิวนิสต์จีนในภาคกลางของประเทศอ่อนแอลง และเป็นการสิ้นสุดการให้ความร่วมมือกัน และนำไปสู่สงครามกลางเมืองอย่างหลีกเลี่ยงไม่ได้
ดินแดนที่ถูกกองทัพญี่ปุ่นยึดครอง กองกำลังพรรคก๊กมินตั๋งและพรรคคอมมิวนิสต์ได้ใช้กลศึกเพื่อรบกันเอง กองกำลังพรรคคอมมิวนิสต์สามารถทำลายหรือดูดกลืนกองทัพฝ่ายชาตินิยมหรือขับไล่กองกำลังเหล่านั้นไปสู่กองทัพญี่ปุ่น เมื่อสงครามโลกครั้งที่สองสิ้นสุดลง พรรคคอมมิวนิสต์จีนก็มีอิทธิพลอย่างมากในภาคเหนือของประเทศจีน (ยกเว้น แมนจูกัว เท่านั้น)
ธงพรรคคอมมิวนิสต์จีน
ธงพรรคก๊กมินตั๋ง
แนวร่วมมอญ

แนวร่วมมอญ (อังกฤษ: Mon United Front) เป็นกลุ่มการเมืองของชาวมอญที่รวมตัวกันเนื่องจากไม่พอใจรัฐบาลพม่าหลังได้รับเอกราช จึงหันไปร่วมมือกับชาวกะเหรี่ยงที่กำลังต่อสู้เพื่อแยกตัวออกจากพม่า ผู้ก่อตั้งกลุ่มคือนายชเวจีน กลุ่มนี้ก่อตั้งเมื่อเดือนสิงหาคม พ.ศ. 2490 ที่เมืองเมาะลำเลิง และออกหนังสือพิมพ์ชื่อ ตะนาวศรี ทางรัฐบาลประกาศให้การเคลื่อนไหวของชาวมอญผิดกฎหมาย นายชเวจีนถูกจับกุม
เมื่อนายชเวจีนพ้นโทษจากการถูกจับกุมเมื่อ พ.ศ. 2497 เขาได้กลับเข้าร่วมกับแนวร่วมมอญทำการสู้รบในป่า และพยายามหาความร่วมมือกับกลุ่มชาวมอญต่าง ๆ ต่อมาใน พ.ศ. 2500 แนวร่วมมอญ รวมตัวกับสหภาพแห่งชาติกะเหรี่ยงและพรรคคอมมิวนิสต์พม่าเป็นคณะกรรมการร่วมแห่งไตรพรรค
รัฐบาลพม่าพยายามติดต่อกับฝ่ายมอญเพื่อหาทางประนีประนอม ในที่สุดได้บรรลุข้อตกลงโดยรัฐบาลยอมให้จัดตั้งรัฐมอญแลกกับการวางอาวุธ แนวร่วมมอญยอมวางอาวุธเมื่อวันที่ 19 กรกฎาคม พ.ศ. 2501 กลุ่มที่ไม่เห็นด้วยกับการวางอาวุธซึ่งนำโดยนายชเวจีน แยกตัวออกไปตั้งพรรครัฐมอญใหม่สู้กับรัฐบาลพม่าต่อไป
แจ๊สซาโนว่า

| แจ๊สซาโนว่า |
| --- | --- |
ที่เกิด: เยอรมัน
แนวเพลง: อีเลคโทรนิก้า, นูแจ๊ส
ช่วงปี: 1995-ปัจจุบัน
ค่ายเพลง: Sonar Kollektiv
แจ๊สซาโนว่า (อังกฤษ: Jazzanova) เป็นวงดนตรีนูแจ๊สจากเยอรมนี แจ้งเกิดในยุคปฏิวัติทางดนตรีของนูแจ๊ส เมื่อปลายยุค 90’s
ผลงาน > อัลบั้ม

In Between (2002)
Of All the Things (2008)
ผลงาน > อัลบั้มรวมเพลง

Belle et Fou (2007)
Blue Note Trip: Scrambled/Mashed (2006)
Broad Casting (2006)
Paz e Futebol (2006)
Boom Clicky Boom Clack (single) (2006)
Glow and Glare / Dance the Dance / Let Your Heart Be Free (Ame and Atjazz remixes) (2005)
The Remixes 2002-2005 (2005)
Blue Note Trip: Lookin Back/Movin on (2005)
Mixing (2004)
Remixed (2003)
Soon (2002)
That Night (2002)
The Remixes 1997-2000
ผลงาน > Compilations appearances

Saint-Germain-des-Prés Café
Future Sounds of Jazz
Bossa Mundo
City Lounge - Berlin
Gilles Peterson Worldwide 2 Volume 2
Ultra Chilled 01
Code 4109 (mixed by DJ Krush)
Café del Mar - Best of Chillout & Sunset Music From Ibiza Volume 11
Kajmere Sound Recordings - Impeach the President
Spliffen Sie English
ผลงาน > DJ-mixes

Circles - Brownswood (1998)
Sound Of The City Vol. 3 - Berlin - Universal Jazz (1999)
Jazzanova...Mixing - Sonar Kollektiv (2004)
Blue Note Trip - Jazzanova - Blue Note (2005)
Blue Note Trip Scrambled / Mashed - Jazzanova - Blue Note (2006)
Jazzanova ...Broad Casting - Sonar Kollektiv (2006)
Jazzanova & Dirk Rumpff ... Broad Casting From OFFtrack Radio - Sonar Kollektiv (2007)
Southport Weekender Volume 7 (Disc 1) - Concept Records (2008)
Secret Love vol. 5 - Sonar Kollektiv (2008)
Neu Jazz - Sonar Kollektiv (2008)
SK200 - Sonar Kollektiv (2008)
แนวทราพีซอยด์

| แนวทราพีซอยด์ (Trapezoid line) |
| --- | --- |
ภาพวาดกระดูกไหปลาร้าด้านซ้าย แสดงจุดเกาะของกล้ามเนื้อและเอ็น มุมมองจากด้านล่าง (แนวเฉียงสำหรับเอ็นทราพีซอยด์อยู่ตรงกลางภาพด้านขวา)
รายละเอียด
ตัวระบุ
ภาษาละติน: linea trapezoidea
TA98: A02.4.02.011
TA2: 1178
FMA: 74586
ศัพท์ทางกายวิภาคของกระดูก[แก้ไขบนวิกิสนเทศ]
แนวทราพีซอยด์ (อังกฤษ: trapezoid line; trapezoid ridge) เป็นแนวสันเฉียงในกระดูกไหปลาร้าที่ต่อมาจากปุ่มโคนอยด์ (conoid tubercle) วิ่งในแนวไปทางด้านหน้าและด้านข้าง เป็นตำแหน่งจุดเกาะของเอ็นทราพีซอยด์ (trapezoid ligament)
แหล่งข้อมูลอื่น

Trapezoid+line จากเว็บไซต์  eMedicine Dictionary
แนวปะทะอากาศเย็น

แนวปะทะอากาศเย็นเหนือฝั่งตะวันออกและตอนกลางของสหรัฐอเมริกา
ภาพอธิบายการเคลื่อนที่ของแนวปะทะอากาศเย็น
สัญลักษณ์ของแนวปะทะอากาศเย็น เส้นสีน้ำเงินมีสามเหลี่ยมสีน้ำเงินอยู่บนเส้นชี้แสดงถึงทิศทางที่แนวปะทะอากาศเย็นกำลังเคลื่อนตัวไป
แนวปะทะอากาศเย็น (อังกฤษ: cold front) คือ การที่มวลอากาศเย็นเคลื่อนที่เข้าแทรกและดันมวลอากาศร้อนให้ยกตัวขึ้นด้านบน ถือเป็นการเริ่มต้นของการเกิดพายุหมุนนอกเขตร้อน (อังกฤษ: extratropical cyclone) เมื่อมีความชื้นที่เพียงพอในแนวปะทะอากาศเย็นสามารถพบฝนตกได้ตลอดแนวปะทะ บริเวณด้านหน้าของแนวปะทะอากาศเย็นสามารถเกิดพายุฟ้าคะนอง ช่วงเวลาที่เกิดแนวปะทะขึ้นอย่างรุนแรงคือในการเปลี่ยนแปลงช่วงฤดูใบไม้ผลิและฤดูใบไม้ร่วง ในช่วงฤดูร้อนจะเป็นช่วงที่มีการปะทะอากาศรุนแรงน้อยที่สุด
สัญลักษณ์ที่ใช้แสดงถึงแนวปะทะอากาศเย็นบนแผนที่อากาศ คือ เส้นสีน้ำเงินมีสามเหลี่ยมสีน้ำเงินอยู่บนเส้นชี้แสดงถึงทิศทางที่แนวปะทะอากาศเย็นกำลังเคลื่อนตัวไป
การเกิดแนวปะทะอากาศเย็น

มวลอากาศที่เย็นและหนาแน่นซึ่งมีน้ำหนักมากกว่ามวลอากาศร้อนจะเคลื่อนเข้าแทรกและดันมวลอากาศร้อนให้ยกตัวขึ้นด้านบน การดันมวลอากาศร้อนให้ยกตัวขึ้นนี้เป็นเหตุให้เกิดความกดอากาศต่ำในบริเวณที่แนวปะทะอากาศเย็นเคลื่อนตัวผ่านไป ในกรณีที่บริเวณนั้นมีความชื้นที่เพียงพอ สามารถที่จะทำให้เกิดฝนตกและพายุฟ้าคะนองได้ตามแนวปะทะ
แนวปะทะอากาศเย็น จะมีการเคลื่อนที่ด้วยความเร็วที่มากกว่า แนวปะทะอากาศร้อน (อังกฤษ: warm front) ซึ่งสามารถทำให้เกิดการเปลี่ยนแปลงที่รวดเร็วของสภาพอากาศในพิ้นที่ที่แนวปะทะเคลื่อนผ่าน
บริเวณซีกโลกเหนือแนวเส้นศูนย์สูตร แนวปะทะอากาศเย็นมักจะทำให้เกิดการเคลื่อนที่ของลมจากทิศตะวันตกเฉียงใต้ไปยังทิศตะวันตกเฉียงเหนือในทิศทางตามเข็มนาฬิกา ส่วนในบริเวณซีกโลกใต้จะทำให้เกิดการเคลื่อนที่ของลมในทิศทางตรงกันข้ามจากทิศตะวันตกเฉียงเหนือไปยังตะวันตกเฉียงใต้ในทิศทางทวนเข็มนาฬิกา
สิ่งที่สามารถสังเกตได้จากการเกิดแนวปะทะอากาศเย็น คือการเกิดเมฆคิวมูโลนิมบัส (อังกฤษ: cumulonimbus) ขึ้น มีฟ้าคะนองรุนแรงตามแนวด้านหน้าการปะทะ บริเวณที่แนวปะทะอากาศเย็นเคลื่อนที่ผ่านอุณหภูมิสามารถลดลงมากกว่า 15 องศาฟาเรนไฮต์ (ประมาณ 8.3 องศาเซลเซียส) ภายในหนึ่งชั่วโมง อากาศที่เย็นตัวลงอย่างรวดเร็วนี้หากเกิดขึนในบริเวณนั้นมีความชื้นที่เพียงพอจะทำให้เกิดเมฆและฝนตกขึ้นได้
ภาพแสดงลำดับวงจรของเมฆคูมูโลนิมบัส
แถบมัค

ความเปรียบต่างที่ปรากฏมากเกินความจริงที่เส้นขอบของเขตที่มีสีเทาต่างกันเพียงเล็กน้อย  เกิดขึ้นเมื่อแถบมาติดกัน (แถบมัค)
แถบมัค  (อังกฤษ: Mach bands) เป็นภาพลวงตาที่ตั้งชื่อตามนักฟิสิกส์แอนสท์ มัค ที่ปรากฏเป็นความเปรียบต่างที่มากเกินความจริงที่ขอบระหว่างเขตที่มีสีเทาต่างกันเพียงเล็กน้อย และปรากฏทันทีที่มาติดกัน  เกิดขึ้นเพราะกระบวนการตรวจจับเส้นขอบของระบบสายตามนุษย์
คำอธิบาย

ปรากฏการณ์แถบมัคเกิดขึ้นเพราะกระบวนการฟิลเตอร์ที่เน้นเส้นขอบ  มีผลคล้ายกับเทคนิคทำภาพให้ชัดแบบ Unsharp masking (ดูรูป)
ที่ทำโดยระบบการมองเห็นของมนุษย์ต่อข้อมูลความส่องสว่างของภาพที่รับมาโดยเรตินา
กระบวนการฟิลเตอร์นี้ทำอยู่ในเรตินาเอง  ที่เป็นผลจากกระบวนการ lateral inhibition ของเซลล์ประสาทในเรตินา
ปรากฏการณ์นี้ไม่ได้อาศัยทิศทางของเส้นขอบ
ภาพลวงตาแถบมัคทำให้ 1) เขตที่มืดกว่าปรากฏมืดยิ่งขึ้นไปผิดความจริงตาม "แถบ" ขอบที่ติดกับเขตที่มีสีอ่อนกว่าเล็กน้อย และ 2) เขตที่สว่างกว่าปรากฏสว่างยิ่งขึ้นผิดความจริงตามแถบเดียวกัน
ภาพลวงตานี้ไม่ขึ้นอยู่กับทิศทาง
ส่วนล่างของภาพนี้ใช้เทคนี้การปรับภาพให้ชัดแบบ Unsharp masking (แปลว่า  การบังภาพโดยภาพที่ไม่ชัด) เป็นเทคนิคการทำภาพให้ชัดที่บางครั้งมีอยู่ในโปรแกรมแปลงภาพดิจิตัล  ที่ชื่อว่า "unsharp" ก็เพราะว่าเทคนิคนี้ใช้ภาพที่ไม่ชัด  (คือ unsharp)  เป็นภาพพอซิทิฟเพื่อเป็นตัวบังภาพเนกาทิฟของรูปเดิม มีผลเป็นภาพที่ชัดกว่าภาพเดิม  ถึงอย่างนั้น  แม้ว่าจะชัดกว่า  ภาพที่เป็นผลอาจจะไม่ตรงกับความจริง
pneumothorax ขนาดใหญ่ที่เกิดขึ้นเองที่ปอดข้างขวา (ในรูปด้านซ้าย)  ส่วนลูกศรแสดงปอดที่ยุบตัวลง  ให้สังเกตว่าเยื่อหุ้มปอดที่แสดงในภาพเอ็กซเรย์มีสีขาว
ในรังสีวิทยา

มีความสำคัญที่จะคำนึงถึงปรากฏการณ์นี้ของระบบการเห็นเมื่อตรวจภาพเอ็กซ์เรย์ฟัน  (dental radiography)  ว่ามีฟันผุหรือไม่
เพราะว่า  เป็นการใช้ภาพสเกลสีเทา (grayscale) ของฟันและกระดูกเพื่อเช็คความผิดปกติ
การวินิจฉัยบวกที่ผิด (false-positive) ว่ามีฟันผุ  เกิดขึ้นได้ง่ายถ้าแพทย์ไม่ใส่ใจว่าอาจเกิดมีภาพลวงตาเช่นนี้ได้
อีกอย่างหนึ่ง  แถบมัคยังสามารถปรากฏที่ส่วนเชื่อมระหว่างอุปกรณ์หรือตัวซ่อมแซมโลหะ[ต้องการอ้างอิง]กับตัวเคลือบฟัน (enamel) หรือเนื้อฟัน (dentine) 
นอกจากนั้นแล้ว  แถบมัคอาจทำให้วินิจฉัยผิดว่ามีรอยรากฟันแตกเป็นแนวนอนเพราะความเปรียบต่างที่ต่างกันระหว่างฟันและกระดูก 
นอกจากฟันแล้ว  แถบมัคอาจนำไปสู่การวินิจฉัยผิดว่ามีภาวะโพรงเยื่อหุ้มปอดมีอากาศ (pneumothorax)  โดยแสดงเส้นสีเข้มที่ส่วนรอบ ๆ ปอด (ดูรูป - เปรียบเทียบกับภาวะโพรงเยื่อหุ้มปอดมีอากาศจริง ๆ ที่จะมีเส้นสีขาวของเยื่อหุ้มปอด [pleura])
ดูเพิ่ม

ภาพลวงตา
การแปลสิ่งเร้าผิด
มายา
เชิงอรรถและอ้างอิง

↑  Devlin, Hugh. Operative Dentistry: A Practical Guide to Recent Innovations, Springer 2006 ISBN 978-3-540-29616-4 page 11
↑  Nielsen, Christen J.; "Effect of Scenario and Experience on Interpretation of Mach Bands," Journal of endodontics Volume 27, Issue 11, Pages 687–691
↑  doi:10.2214/AJR.07.7081
This citation will be automatically completed in the next few minutes. You can jump the queue or
ดูเพิ่ม

Lotto RB, Williams SM, Purves D (1999). "Mach bands as empirically derived associations". Proceedings of the National Academy of Sciences. 96 (9): 5245–50. Bibcode:1999PNAS...96.5245L. doi:10.1073/pnas.96.9.5245. PMC 21849. PMID 10220451.{{cite journal}}:  CS1 maint: multiple names: authors list (ลิงก์)
Eagleman, DM (2001) "Visual Illusions and Neurobiology." Nature Reviews Neuroscience. 2 (12) : 920-6.
แหล่งข้อมูลอื่น

Demonstration of the Mach band เก็บถาวร 2003-08-27 ที่ เวย์แบ็กแมชชีน
Laboratory of Dale Purves, MD
แนวร่วมสหชาติ

แนวร่วมสหชาติ (อังกฤษ: United National Front) เป็นพรรคการเมืองในอัฟกานิสถาน
ก่อตั้งเมื่อ 13 มีนาคม พ.ศ. 2550 โดยมีพื้นฐานมาจากกลุ่มที่เคยร่วมมือกันต่อต้านโซเวียต และกลุ่มที่มีความแตกต่างทางด้านสังคม เผ่าพันธุ์ .หัวหน้าพรรคคืออดีตประธานาธิบดี บูรานุดดีน รับบานี สมาชิกพรรคส่วนใหญ่มาจากกลุ่มที่เคยสังกัดในพันธมิตรฝ่ายเหนือ จุดมุ่งหมายของพรรคคือสร้างความเป็นเอกภาพในอัฟกานิสถานและเข้าร่วมในการเลือกตั้งที่จัดตั้งขึ้นในประเทศ ขนาดที่แท้จริงของพรรคไม่แน่นอน แต่เชื่อว่าคุมเสียงสนับสนุนในสภาได้ราว 40%
แนวร่วมเตลังคนราษฏรสัธนะ

แนวร่วมเตลังคนราษฏรสัธนะ (อังกฤษ: Telangana Rashtra Sadhana Front) เป็นแนวร่วมที่เรียกร้องให้มีการจัดตั้งรัฐเตลังคนะแยกจากรัฐอันธรประเทศในอินเดีย ก่อตั้งก่อนการเลือกตั้ง พ.ศ. 2547 สมาชิกส่วนใหญ่ของกลุ่มมาจากพรรคเตลังคนะ ราษฏระ พรรคเตลังคนะ ชนตะ และพรรคคอมมิวนิสต์เตลังคนะ ผู้นำกลุ่มคือกตกัม มรูถยุนชายัม โดยมี จี อินไนอะห์เป็นผู้นำร่วม
แถวคอยสองหน้า

| แถวคอยสองหน้า |
| --- | --- |
ความสำคัญของลำดับ: FLO (First Last Out)
การซ้ำกันของสมาชิก: อนุญาตให้ซ้ำกันได้
เวลาที่ใช้ในการเข้าถึง: headenqueue/headdequeue,tailenqueue/taildequeue
แถวคอยสองหน้า (อังกฤษ: Double-Ended Queue: Deque) เป็นแบบชนิดข้อมูลนามธรรมที่เราสามารถนำข้อมูลแรกสุดหรือหลังสุดที่เราเพิ่มเข้าหรือออกก็ได้ เปรียบเสมือนเป็นแถวคอยที่มีหัวเปิดสองด้านให้เข้า-ออกได้ นั้นเอง
แถวคอยสองหน้า สามารถประยุกต์ใช้ในแนวคิด กึ่งแถวคอยกึ่งกองซ้อนได้ ทำให้จัดการกับการเข้าออกของข้อมูลได้ทุกรูปแบบ
จุดเด่น

แถวคอยสองหน้าสามารถรวมแนวคิดของแถวคอยและกองซ้อนได้ดังนี้
| บริการของแถวคอยสองหน้า | บริการของแถวคอย | บริการของกองซ้อน |
| --- | --- | --- |
| headenqueue | enqueue | push |
| headdequeue | - | pop |
| taildequeue | dequeue | - |
| peek | peek | top |
บริการที่มักจะมี

เอาข้อมูลใหม่เข้าในหัวแถว (headenqueue)
เอาข้อมูลออกจากหัวแถว (headdequeue)
เอาข้อมูลใหม่เข้าในท้ายแถว (tailenqueue)
เอาข้อมูลออกจากท้ายแถว (taildequeue)
ดูข้อมูลที่อยู่หัวแถว (peek)
ความเร็วที่ใช้ในการทำงาน

การทำงานยังคงเป็นการจัดการการข้อมูลเข้าออกเหมือนแถวคอยและกองซ้อน จึงใช้เวลาคงที่ (O(1))
วิธีการสร้าง

แถวคอยสองหน้าดัดแปลงมาจากแถวคอยธรรมดา สำหรับแถวคอยแถวลำดับ เพียงแต่การจัดการดัชนีทั้งที่ชี้ตัวแรกและตัวสุดท้ายให้เพิ่มได้ทั้งสองฝั่ง ส่วนแถวคอยรายการโยงสองชั้นวนก็ทำได้โดยการอนุญาตให้เพิ่มทั้งก่อนและหลังปมหัว
ดูเพิ่ม

แถวคอย
กองซ้อน
แถวคอยลำดับความสำคัญ
| ด ค กแบบชนิดข้อมูลนามธรรมและโครงสร้างข้อมูล |
| --- | --- |
แบบชนิดข้อมูลนามธรรม:  คอลเลคชั่น  รายการ  เซต  ต้นไม้  กองซ้อน  แถวคอย  แถวคอยสองหน้า  แถวคอยลำดับความสำคัญ  แถวลำดับแบบจับคู่ 
รายการ:  แถวลำดับ  รายการโยง  แถวลำดับพลวัต 
ต้นไม้:  ต้นไม้แบบทวิภาค  ต้นไม้ค้นหาแบบทวิภาค  ทรีพ  ต้นไม้แดงดำ  ต้นไม้สเปลย์  ต้นไม้แบบที  ต้นไม้สเคปโกท  โร้ป  ฮีป 
แถวคอย:  แถวคอย  แถวคอยสองหน้า  แถวคอยลำดับความสำคัญ 
แถวลำดับแบบจับคู่:  ตารางแฮช 
ดูเพิ่ม:  ฟังก์ชันแฮช  ขั้นตอนวิธี  สัญกรณ์โอใหญ่
แนวร่วมประชาธิปไตยแห่งชาติ (พม่า)

แนวร่วมประชาธิปไตยแห่งชาติ (อังกฤษ: National Democratic Front) ก่อตั้งเมื่อ 28 พฤษภาคม พ.ศ. 2518 เป็นการรวมตัวกันของชนกลุ่มน้อยกลุ่มต่าง ๆ ราวสิบกลุ่มเพื่อต่อสู้กับรัฐบาลทหารพม่า มีนายสเว จิน เป็นประธาน
การปฏิบัติ

แบ่งเป็นรายภาคดังนี้
ภาคเหนือ ประกอบด้วย องค์กรกะฉิ่นอิสระ พรรครัฐฉานก้าวหน้า และแนวร่วมปลดปล่อยปะหล่อง
ภาคกลาง ประกอบด้วย พรรคก้าวหน้าแห่งชาติกะยา องค์กรแห่งชาติว้า องค์กรแห่งชาติมูเซอ กลุ่มกะยันใหม่ องค์การปลดปล่อยประชาชนปะโอ
กองกำลังผสม ประกอบด้วย สหภาพแห่งชาติกะเหรี่ยง พรรคปลดปล่อยอาระกัน พรรคมอญใหม่ และองค์กรเชื้อชาติฉิ่น
แนวร่วมสมาพันธ์กู้ชาติ

ธงของ UNLF
แนวร่วมสมาพันธ์กู้ชาติ (อังกฤษ: United National Liberation Front) เป็นกลุ่มที่ก่อความรุนแรงในรัฐมณีปุระทางตะวันออกเฉียงเหนือของอินเดีย เพื่อเรียกร้องเอกราชให้รัฐมณีปุระ ก่อตั้งเมื่อ 24 พฤศจิกายน พ.ศ. 2507 ผู้นำกลุ่มคือ กาลาลุง กาเมย โดยมีทันโคเปา สิงสิต เป็นรองหัวหน้า และอรัมบัม ซาเมเรนทรา เป็นเลขาธิการทั่วไป
แหล่งข้อมูลอื่น

UNLF ขบวนการก่อการร้ายในมณีปุระ